is en pt id is pt is is en is is is nb hu is en en is is is is is is is is is is is is is is is is is is is is is is is is is is is is is is en is is en en en en en en is en en ru en en en en en en en en de de de en is en en en en en en en de en en en en en en de en en en is en en en en en en en en en en en en en en en en en is en nb nb en fr en en en en en is hu en is is en is is is is is is is is is de is is is is en is is en is is is is is is is ca is is en is is en is is is is is hu is is hu is hu is et is is is is is is is is vi is is is en is en is is is en is is hu is en en pt nb en is en is pt is pt is is en is ca is is en en pt en en en
Sniðugt fyrir börnin – Elsa serrenho
Eins mikið jólabarn og ég er man ég ekki ENNÞÁ alveg röðina á jólasveinunum haha. Svo síðustu ár höfum við hengt upp jólasveinadagatal til að fylgjast með. Kara Lilja krossar svo yfir þá sem eru búnir að koma 🙂
Hér er dagatalið í ár
Ef þið viljið prenta það út er held ég best að ýta á myndina og þá fáiði hana í fulla stærð og save-a hana svo þar og prenta 🙂
bara 32 dagar til jóla….
Categories Jólin, Sniðugt fyrir börnin
Elf on the shelf – Sussi
Ég kynnti aðeins jólaálfinn okkar hérna á blogginu í fyrra í byrjun desember. Mig langar til að segja ykkur söguna á bak við hann og hvernig hann kom til okkar. Kara Lilja telur niður dagana þar til hann kemur aftur og er búin að minnast á að hún sakni hans svona tíu sinnum yfir árið (söknuðurinn var sérstaklega mikill í sumar þegar langt var í komu hans). En ég ákvað sem sagt að panta bókina í fyrra um Elf on the shelf á Amazon með öllu tilheyrandi.
Við lásum saman bókina kvöldið 1. desember og ég sagði Köru frá því að stundum ef maður læsi söguna myndu jólaálfarnir mæta til manns ef maður væri heppinn.
Sagan er sú að það er svo mikið að gera hjá jólasveininum fyrir jólin og erfitt að fylgjast með öllum börnunum og hvort þau séu góð og þæg. Sveinki tók því uppá því ráði að fá hjálparálfa til að fara til fjölskyldna og aðstoða sig. Þessi töfraálfur er kjurr á daginn og fylgist með og á næturnar ferðast hann til Jólasveinsins á Norðurpólinn (eða upp í fjöll í okkar tilfelli) og skilar skýrslu yfir því hvernig fjölskyldumeðlimir höguðu sér yfir daginn. Svo rétt undir morgun kemur hann aftur á heimilið og á einhvern nýjan stað.
Það eru tvær OFUR mikilvægar reglur sem fylgja álfinum.
Þegar hann kemur í fyrsta skipti þarf fjölskyldan að velja nafn handa honum og þannig fær hann jólatöfrakraftana sína.
Það má ALLS ekki koma við hann. Þá tapar hann töfrakröftunum og kemst ekki til sveinka á næturnar.
Þegar okkar álfur mætti uppí hillu 2. desember í fyrra varð Kara MJÖG spennt. Hún viðurkenndi þó að hún hafi verið pínulítið hrædd fyrsta kvöldið (enda bara 4 ára með lítið hjarta) en eftir það varð hún mjög spennt. Hún fékk að ákveða nafnið á litla álfinum okkar og hann fékk nafnið Sussi.
Sem betur fer var mamman ekki að læra undir stærðfræðipróf á þessum degi þegar hann mætti því hann fékk lánaða reiknivélina.
Það var svo ýmislegt sem hann Sussi brallaði í desember og hér eru nokkrar myndir.
Stundum fékk hann einhverja vini með sér í leik
Hann og Georg gæddu sér á nýbökuðum Smákökum
Cookie monster skít tapaði í spilum fyrir Sussa
stundum er hann pínulítið óþekkur kallinn… hér gerði hann engil úr kókosmjöli á borðið
Hann baðaði sig í perlunum hennar Köru og þá var mikið hlegið
Eins gott að tannbursta sig vel eftir smákökuátið
Sussa fannst eitthvað vanta á þessa gömlu fjölskyldumynd.. svo hann bætti sér inná hana
Stundum skrifaði hann bréf til stelpnanna
á þorláksmessukvöldi var hann kominn með skargripi á sig
og á sjálfan aðfangadagsmorgun var hann mættur uppí jólatréð og sat þar og fylgist vel með öllu fjörinu 🙂
Það var mjög mikill spenningur að vakna alla morgna og kíkja hvert Sussi væri nú kominn. Meira að segja var fyrst kíkt á hann áður en það var kíkt í skóinn þá daga sem jólasveinarnir höfðu komið um nóttina.
Þetta er ein skemmtilegasta jólahefð sem ég hef kynnst og alltaf gaman að sjá hverju hann tekur uppá..
Fyrir fleiri jólaálfa sem hafa hugsað sér að mæta heim til einhvers eru hérna fullt af hugmyndum í þessum facebook grúbbum 🙂
Elf on the shelf á Íslandi
Elf on the shelf amerísk hugmyndagrúbba
Það styttist í að álfarnir fari að mæta til fólks og í USA eru þeir oft að mæta daginn eftir Thanksgiving sem í ár er 22 nóv. Sussi mætti 2. des í fyrra og við fjölskyldan bíðum spennt eftir að sjá hvenær hann láti sjá sig í ár. Hef sterkar heimildir fyrir því að hann ætli að mæta með náttföt með mynd af sér fyrir fjölskylduna í ár.
Categories Jólin, Sniðugt fyrir börnin
60 jólamyndir fyrir alla
Published on November 5, 2018November 5, 2018 by Elsa Serrenho1 Comment
Jæja í gær voru 50 dagar til jóla og svo kom snjórinn loksins á höfuðborgarsvæðið í morgun svo mér fannst tilvalið að henda í eitt jólamyndablogg.  Ég hef ekki gert slíkt í 2 ár og alveg kominn tími til.
Við ætlum að byrja á myndum sem eru ekki beint jólamyndir en koma fólki oft í smá jólskap
While you were sleeping
Look who’s talking now
Svo erum við með nokkrar krakka jólamyndir sem börnin munu elska og eflaust nokkrir fullorðnir líka
All I want for Christmas (2017)
The Muppet Christmas carol
How the Grinch stole Christmas (1966)
A nightmare before Christmas
A Charlie Brown Christmas
og hér eru fleiri góðar jólamyndir fyrir alla fjölskylduna
I’ll be home for Christmas
A miracle on 34th st (1994)
All I want for Christmas (1991)
Jingle all the way
Christmas with the Kranks
How the Grinch stole Christmas (2000)
National Lampoon’s Christmas vacation
og enn fleiri skemmtilegar jólamyndir
Single santa seeks mrs Claus
Home for the holidays
Svo erum við með nokkrar jólamyndir sem henta ekki yngstu áhorfendunum en eru engu að síður mjög góð jóla afþreying fyrir þá eldri.
A very Harold and Kumar Christmas
A bad moms Christmas
Þá eru allir á heimilinu komnir með hugmyndir af myndum til að horfa á og ekki eftir neinu að bíða enda bara 49 dagar til jóla.
Categories Jólin, Sjónvarp, Sniðugt fyrir börnin
Published on October 4, 2018 by Elsa SerrenhoLeave a comment
Einsog ég hef talað um áður hérna inni þá er haustið svona nýfarið að heilla mig eitthvað. En lengi vel var hún árstíðin sem ég var síst ánægð með. En eftir því sem maður eldist og þroskast, kann maður betur að meta hlutina.
Fyrir 3 árum í byrjun Október komst ég að því að við værum að fara að eignast Hrafndísi og það var svo mikil hamingja og gleði að allt í einu sá ég mikið betur hvað haustið hafið uppá að bjóða.
Það eru nokkrir hlutir sem er orðið að hálfgerðum hausthefðum hjá okkur fjölskyldunni.
við týnum laufblöð og föndrum úr þeim
Við förum á einhvern haustlegan stað og tökum myndir
við höldum upp á Hrekkjavökuna
og ég er korter í að fara að halda uppá thanksgiving (ef hún væri ekki svona nálægt afmælinu mínu)
Svo eru nokkrar bíómyndir sem mér finnst alltaf gaman að horfa á á haustin..
Baby boom er í uppáhaldi.  Er búin að vera að horfa á hana mörg ár í röð alltaf í sept/okt. Það er eitthvað svo haustlegt við hana finnst mér og ég elska líka Diane Keaton
You’ve got mail hefur einhver haustfíling
Grease 2- ég er alltaf sönglandi lagið back to school þegar skólinn byrjar aftur og þá langar mig alltaf að horfa á Grease
Casper er mynd um draug og stelpuna Cat sem halda halloween party þarf ég að segja meira.
Hocus pocus !! Er væntanlega mesta október mynd allra tíma. Ég hlakka mikið til að sýna Köru þessa mynd og meðað við hvað hún er óhrædd við nornir og þannig verur held ég að hún eigi eftir að elska hana.
En ég er svo ánægð hvað ég næ að njóta haustins betur núna í stað þess að vera bara að böggast yfir að sumarið sé búið og hvort jólin séu ekki að fara að koma.. ( ekki það að það megi ekki hlakka til jólanna hahaha)
Categories Annað, Sjónvarp, Sniðugt fyrir börnin
Published on October 2, 2018 by Elsa SerrenhoLeave a comment
Jæja þá er kominn októbermánuður og haustið gengið í garð. Við fjölskyldan skelltum okkur niður í Elliðaárdal síðustu helgi og tókum nokkrar myndir af stelpunum í nýju peysunum með nýju eyrnaböndin sem mamma prjónaði á þær.
Þetta varð skemmtilegur og langur göngutúr og þær voru sko meira en til í að pósa fyrir myndavélina.
Það var mikið fjör þegar við köstuðum laufblöðum upp í loftið
Þær eru svo góðar systur
og oft verða skemmtilegustu myndirnar þegar þær fá bara að fíflast 🙂
Við röltum yfir brýr og inn í skóg og þetta var heilmikið ævintýri
Þetta var mjög skemmtilegur dagur og er Elliðaárdalurinn tilvalinn fyrir haustdag 🙂
Categories Sniðugt fyrir börnin
Published on September 24, 2018 by Elsa SerrenhoLeave a comment
Jæja fyrst það eru akkurat 3 mánuðir til jóla í dag langaði mig að sýna ykkur samverudagatalið frá því í fyrra. Gefa hugmyndir af hlutum sem hægt er að gera ofl.
Þetta skiptið keypti ég flott og stórt dagatal á aliexpress og var ég með massa valkvíða því það var svo mikið í boði. Þetta hérna varð fyrir valinu og það var mjög þægilegt að hafa vasana opna uppá ef maður þyrfti að breyta eða svissa dögum. Ég komst upp með það árið 2016 að “lesa” eitthvað annað en stóð í glugganum ef eitthvað breyttist. En þar sem Kara var farin að lesa í fyrra gekk það ekki upp. Svo það að geta svissað miðunum var algjör snilld.
En hér kemur svo dagskrá dagatalsins og hér fyrir neðan er vídeó af því hvernig gekk.
1.Aðventustund á Jöklaborg og jólaföndur
2.Horfa á Grinch í nýjum Grinchnáttfötunum
4.Hlusta á jólalög í baði
9.Baka piparkökur og sjá jólalestina
11.Setja skóinn út í glugga
12. Föndra úr glerkrukkum
14.Horfa á Home Alone
21.Horfa á Home Alone 2
24.Borða jólamat og opna pakkana
Hér má svo sjá vídeóið
Þar til næst kv. Jólsa
Categories Jólin, Sniðugt fyrir börnin
Gefðu mér gott í skóinn
Published on December 11, 2017December 11, 2017 by Elsa SerrenhoLeave a comment
Þá er komið að því að setja skóinn út í glugga og eru stelpurnar búnar að setja sína skó á sinn stað og bíða spenntar 🙂
Hér kemur svo jólasveinadagatalið aftur í ár 🙂
Categories Jólin, Sniðugt fyrir börnin
snap og Instagram : elsaserrenho
Sniðugt fyrir börnin (21)
Uppskriftir og veislur (15)
Svo óendanlega þakklát fyrir þessar tvær yndislegu dætur mínar 💗💗 gleðilegan mæðradag !!
Elskum góða veðrið... og já Hrafndís vildi vera í kuldaskóm og helst með lambhúshettu 😆